
Z A P I S N I K
9. sjednice Vijeća Mjesnog odbora Gornja Dubrava,
održane 22. veljače 2022.
u prostoru objekta mjesne samouprave Dravska 4,
s početkom u 19,00 sati
NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Minea Tatić, Ivana Jerbić, Slavko Klarić

NENAZOČNI ČLANOVI VIJEĆA: Siniša Senad Musić
Predsjedava Ivica Škalfa, predsjednik Vijeća.

Zapisnik vodi: Ivica Škalfa 


Predsjednik konstatira da je nazočno 6 od ukupno 7  članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 8. sjednice Vijeća, održane 21.01.2022., bez izmjena.

Na prijedlog predsjednika i Vijeće jednoglasno utvrđuje

D N E V N I   R E D


1. Revizija čišćenja i održavanja javnih površina na području Mjesnog odbora Gornja Dubrava - donošenje zaključka 

2. Pitanja, prijedlozi i obavijesti
Ad 1. Revizija čišćenja i održavanja javnih površina na području Mjesnog odbora Gornja Dubrava 

Predsjednik usmeno informira nazočne o predmetu rasprave i odlučivanja.


U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K

o prijedlogu revizije čišćenja i održavanja javnih površina na području Mjesnog odbora Gornja Dubrava
U dosadašnjem planu čišćenja i održavanja javnih površina na području GČ Gornja Dubrava u dijelu koji se odnosi na MO Gornja Dubrava predlažu se izmjene:

1. Ručno čišćenje i strojno pranje cisternom na lokaciji Ljubijska ulica – dio, od Oporovečke do Škabrnjskog odvojka i Škabrnjska ulica do ulice Rudolfa Kolaka - Dječji vrtić „Radost“ umjesto Dravska ulica (strojno pranje cisternom – 4140 m²),

2. Strojno pranje cisternom na lokaciji Beloslavečka ulica – dio i Vrtnjakovečka ulica – dio koji se odnosi na prostor ispod OŠ „Žuti brijeg“ kod dvorane i parkiralište pored dvorane umjesto Novačka ulica od Oporovečke do Zelenčice (strojno pranje cisternom – 7500 m²),
3. Ručno čišćenje nogostupa na lokaciji Novačka ulica – dio – Zadravečka ulica – dio – Zdenački zavoj – dio – Plavnička ulica – dio, površina nogostupa koji se odnosi na stambeni blok umjesto Novačka dio (ručno čišćenje – 7500 m²)
4. Strojno pranje cisternom na lokaciji Potočka ulica od Novačke ulice do Avenije Gojka Šuška (KB Dubrava i OŠ „Žuti brijeg“) umjesto Novačka ulica od Oporovečke do Zelenčice – 7500 m²)
5. Strojno pranje cisternom na lokaciji Vrtnjakovečka – dio ispred ulaza u školu i dio parkirališta ispred škole umjesto Novačka ulica od Oporovečke do Zelenčice (7500 m²).

Smatramo da je površina novo predloženih lokacija za strojno i ručno održavanje jednaka onoj na dosadašnjim lokacijama i tražimo od VGČ Gornja Dubrava da svojim dopisom obavijesti Zagrebački holding – Podružnica Čistoća o navedenim promjenama u skladu s zaključkom VMO Gornja Dubrava.
Ad 2. Pitanja, prijedlozi i obavijesti
 
Predsjednik usmeno informira nazočne o pristiglim odgovorima nadležnih ureda na zaključke VMO.

1. VGČ Gornja Dubrava je temeljem zaključka VMO Gornja Dubrava uputila Gradskom uredu za prostorno uređenje, promet i .. zahtjev za postavljanje zaštitne opreme na zapadnom dijelu nogostupa Ljubijske ulice, gledano u smjeru Ulice Rudolfa Kolaka, koji služi za komunikaciju roditeljima i djeci prilikom dolaska i odlaska  u DV Radost  i nalazi se uz ogradu predmetnog objekta. Smatramo odgovor Gradskog ureda neprimjeren potrebama navedene lokacije i tražimo preispitivanje odluke zbog mogućnosti stradavanja pješaka (roditelja i djece) koji se kreću navedenom lokacijom te da bi pravovremenim postavljanjem zaštitnih elemenata prevenirali stradavanje pješaka i trajno onemogućili nepropisno parkiranje vozila, kao što je učinjeno kod Doma zdravlja na drugoj strani ulice!
Ukoliko odgovor nadležnog ureda bude istovjetan, tražimo od VGČ da u okviru postojećih mogućnosti pokrene ugradnju zaštitne opreme na predmetnoj lokaciji.

2. VGČ Gornja Dubrava je temeljem zaključka VMO Gornja Dubrava uputila Gradskom uredu za prostorno uređenje, promet i .. zahtjev za postavljanje uspornika prometa na lokaciji dijela Šašinovečke ulice zbog neprimjerene brzine vozila koja se kreću predmetnom ulicom i opasnosti za pješake koji koriste istu prometnicu zbog nepostojanja nogostupa na što je stigao odgovor Ureda za … kako je za prostor Gornje Dubrave pokrenuta izrada prometne studije koja će riješiti između ostalog i navedeni problem te da trenutno zbog ušteda u proračunu nema sredstava!

VMO Gornja Dubrava se ne slaže s predmetnim odgovorom zbog činjenice da prometna studija neće riješiti brzinu kojom se kreću vozila i neće prevenirati eventualno stradavanje korisnika dijela MO Gornja Dubrava, 

3. VGČ Gornja Dubrava je temeljem zaključka VMO Gornja Dubrava uputila Gradskom uredu za prostorno uređenje, promet i .. zahtjev za postavljanje prometnog ogledala na lokaciji Temovečka ulica broj 2 što je predmetni ured odbio.

4. VGČ Gornja Dubrava je temeljem zaključka VMO Gornja Dubrava iz prošlog mandatnog razdoblja uputila Gradskom uredu za prostorno uređenje, promet i .. zahtjev za izgradnju vodovodne i  na kanalizacijske mreže u ulici Žuti brijeg na kućnom broju 2A. Gradski ured obavijestio je VGČ o tijeku projektiranja predmetnih radova na navedenoj lokaciji.
Dovršeno u 21:30 sati. 
KLASA: 024-08/22-003/459
URBROJ: 251-13-11-5-22-2
U Zagrebu, 22. veljače 2022.

Zapisnik sastavio: 






        Predsjednik

Ivica Škalfa 







Vijeća Mjesnog odbora









Ivica Škalfa, mag.ing.agr.

